CELEX: 62017TN0488
Language: el
Date: 2017-08-03 00:00:00
Title: Υπόθεση T-488/17: Προσφυγή της 3ης Αυγούστου 2017 — Ghost — Corporate Management κατά EUIPO (Dry Zone)

18.9.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 309/40
            
         Προσφυγή της 3ης Αυγούστου 2017 — Ghost — Corporate Management κατά EUIPO (Dry Zone)
   (Υπόθεση T-488/17)
   (2017/C 309/53)
   Γλώσσα διαδικασίας: η πορτογαλική
   
      Διάδικοι
   
   
      Προσφεύγουσα: Ghost — Corporate Management SA (Λισσαβώνα, Πορτογαλία) (εκπρόσωπος: S. de Barros Araújo, δικηγόρος)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Στοιχεία σχετικά με τη διαδικασία ενώπιον του EUIPO
   
   
      Επίδικο σήμα: Λεκτικό σήμα της Ευρωπαϊκής Ένωσης «Dry zone» — Υπ’ αριθ. 15 498 322 αίτηση καταχωρίσεως
   
      Προσβαλλόμενη απόφαση: Απόφαση του δευτέρου τμήματος προσφυγών του EUIPO της 5/6/2017 στην υπόθεση R 0683/2017-2
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κάνει δεκτή την παρούσα προσφυγή και να ακυρώσει στο σύνολό της την απόφαση του δευτέρου τμήματος προσφυγών του EUIPO της 5/6/2017 και, κατά συνέπεια, να εκδώσει απόφαση με την οποία να κρίνεται εμπρόθεσμη η προσφυγή υπό τα στοιχεία R 683/2017-2, MUE n.o 015498322 Dry Zone, ώστε να συνεχισθεί η διαδικασία·
            
         
               —
            
            
               να καταδικάσει το EUIPO στα δικαστικά έξοδα.
            
         
      Προβαλλόμενοι λόγοι
   
   
               —
            
            
               Πρώτος λόγος: παράβαση των άρθρων 60 του κανονισμού (ΕΚ) 207/2009 του Συμβουλίου, της 26ης Φεβρουαρίου 2009, της 26ης Φεβρουαρίου 2009, για το κοινοτικό σήμα (EE 2009, L 78, σ. 1) και του κανόνα 72, παράγραφος 1, του κανονισμού (ΕΕ) 2686/95 της Επιτροπής, της 13ης Δεκεμβρίου 1995, περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα (EE 1995, L 303, σ. 1), όπως τροποποιήθηκε με τον κανονισμό (ΕΕ) 2015/2424 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2015, για την τροποποίηση του κανονισμού (ΕΚ) αριθ. 207/2009 του Συμβουλίου για το κοινοτικό σήμα και του κανονισμού (ΕΚ) 2868/95 της Επιτροπής περί της εφαρμογής του κανονισμού (ΕΚ) 40/94 του Συμβουλίου για το κοινοτικό σήμα, και για την κατάργηση του κανονισμού (ΕΚ) 2869/95 της Επιτροπής σχετικά με τα πληρωτέα προς το Γραφείο Εναρμόνισης στο πλαίσιο της εσωτερικής αγοράς τέλη (ΕΕ 2015, L 341, σ. 21)·
            
         
               —
            
            
               Δεύτερος λόγος: μη τήρηση των διαδικαστικών εγγυήσεων της προσφεύγουσας, καθόσον δεν ελήφθη υπόψη η συνδρομή περιστάσεων που δεν ενέπιπταν στη σφαίρα επιρροής της ή συνιστούσαν περίπτωση ανωτέρας βίας, με αποτέλεσμα να παραβιασθεί η αρχή της αναλογικότητας·
            
         
               —
            
            
               Τρίτος λόγος: παραβίαση των αρχών προστασίας της δικαιολογημένης εμπιστοσύνης και ασφάλειας δικαίου.